# Misingi ya Agano la Kale

# Moduli ya Tano: Mwelekeo Sahihi

# Maswali ya Kujadili

1. Ni jambo gani muhimu zaidi ambalo umejifunza katika somo hili au ni jambo gani hujaelewa vizuri?
2. Eleza uhusiano uliopo kati ya gharika kwa siku za Nuhu na uzoefu wa wana wa Israeli wakati wa siku za Musa. Ni matokeo gani aliyokusudia kwa hadhira ya Musa ili kuweza kujifunza kutokana na mahusiano hayo?
3. Musa alitaka hadhira yake wajifunze nini kutokana na simulizi ya watoto wa Nuhu kwenye Mwanzo 9:18-10:32?
4. Kuendelea kwa ufalme kunalingana vipi na mada ambazo Musa alisisitiza katika Mwanzo 6:9-11:9?
5. Sema kwa muhtasari wa matumizi ya sasa ya Mwanzo 6:9-11:9 kwa kuzingatia kuanzishwa, kuendeleza na kukamilisha kwa ufalme.
6. Sakramenti ya ubatizo ina maana gani kwako? Ina nafasi gani katika wokovu wetu?
7. Mada ya ukombozi inaweza kufuatiliwa kupitia gharika ya Nuhu, safari ya Waisraeli hadi Nchi ya Ahadi, na kuanzishwa kwa ufalme. Mungu amekukomboa kwa njia zipi? Ni kwa jinsi gani mada ya ukombozi wa Mungu inatoa tumaini kwako na kwa ulimwengu wa sasa?
8. Musa aliandika sura hizi ili kuwatia moyo Waisraeli kusonga mbele katika vita. Je, tunaweza kutumainia msukumo huu huu kwenye vita vya kiroho? Vita gani vingine Mungu ameweka mbele yako?
9. Watu wa Babeli walichanganyikiwa vipi kuhusu njia za Mungu? Toa mfano wa jinsi Wakristo wa kisasa wanavyotegemea juhudi na uwezo wao wenyewe badala ya kumtegemea Mungu.
10. Ni kwa njia gani watu wa sasa wanadhihaki na kutilia mashaka kurudi kwa Kristo? Je, gharika ya Nuhu inatukumbushaje janga litakalotokea wakati Kristo atakaporudi?

**TAARIFA JUMLA KUHUSU UTUMIAJI WA KISASA NA UZINDUZI**

**DHAMIRA:** Kupitia kifo na ufufuo wake, Yesu alishinda nguvu za uovu. Kwa upande mwingine, Yule mwovu bado anazunguka zunguka kama simba aungurumaye akitafuta mtu ammeze. Ingawa mnyama huyu mbaya ameshindwa, bado hajapigishwa magoti. Hilo litatokea katika ujio wa pili wa Kristo. Moja ya matokeo makuu ya kushindwa kwake kupitia kifo na ufufuo wa Yesu ni kwamba, sasa yule mwovu hawezi kuzuia injili kwenda kwa kila mtu kila mahali.

**SOMO REJEA:**

Kulikuwa na mmishonari kijana huko Chile ambaye alikuwa na woga wa kushirikisha injili. Hakuwa na uzoefu mwingi wa kufanya kazi hiyo. Seminari haikuwa imemtayarisha vyema kwa zoezi hili. Alihubiri injili, lakini kwa hofu ya kile ambacho watu wangelifikiria au kwamba anaweza kusema mambo yasiyofaa. Bwana, kwa ukarimu, alimpitisha katika hali ambazo zilimfanya kushuhudia injili. Alipopata uzoefu wa kuzungumza na watu wasioamini, likawa jambo ambalo alitazamia kwa hamu. Sasa ni moja ya mambo anayopenda kufanya.

Maswali ya kutafakari

1. Mara ya mwisho kumwambia mtu asiyeamini kuhusu habari njema ya Yesu Kristo ilikuwa lini? Eleza maneno uliyotumia na jinsi mtu huyo alivyojibu. Shirikisha kikundi chako pia.
2. Eleza kuhusu hali ya uinjilisti katika utamaduni wa kanisa lako. Ushindi wa Yesu dhidi ya nguvu za giza unapaswa kutupa ujasiri wa kuchukua hatua ya kutangaza Habari njema kwa wale wasioamini, hasa wanaopatikana katika maeneo yetu. Hilo linafanyikaje katika kanisa lako? Nini kifanyike ili kuboresha mchato huu?
3. Ushindi wa Yesu dhidi ya nguvu za uovu kunapaswa pia kututia moyo kukuza uhusiano mpya na wasioamini. Je! Ni watu wangapi unaowafahamu vyema? Je, umefahamiana na wasioamini wangapi kwa muda wa miezi sita iliyopita? Yesu aliwatafuta wale ambao daima walimwacha Mungu, au wasiomjua Mungu hata kidogo kwa sababu walihitaji msaada zaidi. Ikiwa hatujui watu wasioamini, hatuwezi kuwaambia habari njema kwa urahisi.

Mambo ya kufanya

* Fanya juhudi za kuwafahamu watu wasioamini watatu katika mwezi ujao. Fanya urafiki nao. Onyesha kupendezwa nao, kisha omba kupata nafasi nzuri ya kuwashirikisha injili kwa njia ambayo itakuwa bora kwao.